Í síðustu viku fengu 7. bekkir skemmtilega heimsókn þegar bóndinn Berglind Hilmarsdóttir frá Núpum undir Eyjafjöllum kom og fræddi borgarbörnin um líf og starf bóndans . Þetta er 15. skólaárið sem bændur heimsækja 7. bekkinga vítt um landið . Eins og segir í kynningu frá bændasamtökunum þá hefur bóndinn átt með nemendum … . . … margar ógleymanlegar stundir , hlegið saman og skipst á að reka upp stór augu : – nemendur vegna þess hve margt í sveitinni ( líka bóndinn ) er skrýtið og skemmtilegt – bóndinn vegna þess hve nemendur eru skemmtilegir og fróðir … eða ófróðir – kennarinn af því áhyggjur af því hvernig bekkurinn myndi standa sig voru alveg óþarfar . Er skemmst frá því að segja að nemendur hlustuðu hugfangnir á frásagnir úr sveitinni um leið og þeir urðu margs vísari um það hversu landbúnaður er mikilvæg atvinnugrein bæði hér heima og erlendis . Við þökkum Berglindi kærlega fyrir fróðlega skemmtun .